شمس وسط الليل

شمس وسط الليل (بالنݣليزية: Midnight sun) هي ضاهرة طبيعية كاتطرا فالشهورة دالصيف فلبلايص اللي جات فالشمال ديال الدايرة لقطبية دالشمال أولّا على لجانوب ديال الدايرة لقطبية دلجانوب، فاش الشمش كاتبقى فالسما واخّا من لمفتراض خاص يكون الليل فداك لوقت. فاش كاتشاف هاد الضاهرة من لقطب الشمالي، كاتبان الشمش باللي كاتحرّك من ليسر حتال ليمن، ولاكين فلقطب لجانوبي، نفس لحركة كاتطرى من ليمن حتال ليسر. هادشي كايطرا فخطوط ديال لعرض مابين 65°44' حتال 90° شمال أولّا جانوب، وماكاتحبسش نيشان فالدواير لقطبية بسباب لينعيكاس.

 لبلايص فين كاتطرا 
150px|تصغير|يسار|شمس وسط الليل فمقاطعة صوضانكيلا ف فينلاندا
حيتاش ماكاينينش شي مدون ولّا ڤيلاجات دايمين فلجانوب ديال الدايرة لقطبية دلجانوب (من غير لمحطات ديال لبحت)، الدول اللي كاتطرا فيهوم هاد الضاهرة هوما الدول اللي لأرض ديالهوم دايزة منهوم أولا كاينين فالشمال ديال الدويرة لقطبية دالشمال. هاد الدول هوما: لميريكان (ألاسكا)، كانادا، إسلاندا، الدانمارك (ݣرينلاند)، النورڤيج، السويد، فينلاندا وروسيا. الربع ديال فينلاندا كاين فالشمال ديال الدايرة لقطبية، والنقطة ديال لبلاد اللي كاينة فالشمال ݣاع ماكاتغربش فيها الشمش 60 يوم. فسڤالبارد اللي تابعة للنورڤيج، الشمش ماكاتغبرش من تقريبا 19 أبريل حتال 23 غشت.Trygve B. Haugan, ed. Det Nordlige Norge Fra Trondheim Til Midnattssolens Land (Trondheim: Reisetrafikkforeningen for Trondheim og Trøndelag. 1940) لحالات لقصوى لهاد الضاهرة تقدر تشاف فالنقاط لقطبية، فاش الشمش ماكاتغربش نص عام. كاتطرا هاد الضاهرة فلقطب الشمالي من اللخر ديال مارس حتال اللخر ديال شتنبر. الليالي لقطبية، اللي هي ضاهرة لعكس ديال هادي، كاتوقع فالشتا فاش كاتبقا الشمش تحت لأفق ليوم كامل.

 مصادر 

تصنيف:أجزاء ليوم
تصنيف:شمش
تصنيف:ليوم
تصنيف:مقالات فيها مصدر و 3000 بايت